Nicole Le Douarin

Nicole Le Douarin (naskiĝis je la ) estas sciencisto pri disvolviĝ-biologio kaj specialisto pri praĉeloj. Ŝi instruis en mezlernejo antaŭ ol ŝi laboris kiel scienca esploristo en laboratorio. Inter multaj distingoj, ŝi ricevis la oran medalon de CNRS kaj Tokio-premion en 1986.http://www.cnrs.fr/fr/personne/nicole-le-douarin

 Biografio 
En 1953, kiam ŝi aĝis dudek tri jarojn kaj havis infanon, Nicole Le Douarin komence instruis natursciencojn en mezlernejo de la franca urbo Caen kaj poste en la urbo Montgeron. En 1958, ŝi deziris proksimiĝi al universitataj laboratorioj por entrepreni sciencajn esploradojn, kiuj poste kondukis ŝin al universitata doktoreco.

En 1962, ŝi komencis labori en la laboratorio de la sciencisto Etienne Wolff, kiu demonstris kun birda embrio, ke la funkcio de estrogenoj (virinaj hormonoj) influis la disvolvadon de seksaj karakteroj. Tiuj hormonoj ambaŭsekse transformis viran birdon, kiu prezentis tiel la du seksajn karakterojn : virinajn kanalojn kaj gonadojn.

Tiam, Etienne Wolff konfidis al ŝi la projekton pri la studado de la digesta aparato. Tiel, ŝi precipe studis la disvolviĝon de birda embrio, kiu kreskas sur la ovoflavo dum tri tagoj, antaŭ ol iĝi kompleta struktura organismo, kies la digesta tubo formas divertikulojn. En 1964, ŝi doktoriĝis kaj ŝi îgis universitata profesoro de Clermont-Ferrand.

Direktoro de la Instituto pri embriologio de CNRS kaj de Kolegio de Francujo en 1975, ŝi iĝis direktoro de scienca esplorado en CNRS inter 1976 kaj 1988. En 1988, ŝi iĝis profesoro en la Kolegio de Francujo. La Franca Akademio de Sciencoj elektis ŝin en 1982 kaj ankaŭ la Usona Nacia Akademio de Sciencoj en 1984.

 Premioj kaj distingoj 
 1965 : premio de la Franca Akademio de Sciencoj
 1986 : Tokio-premio pri « Biotekniko kaj medicina tekniko»
 1986 : Ora medalo de CNRS
 1990 : kunlaŭreato de Louis-Jeantet-premio pri medecino
 1993 : premio de Louisa Gross Horwitz
 2003 : premio de Cino Del Duca
 2009 : Honara premio de Inserm

 Verkoj 
  The Neural Crest, Cambridge University Press, 1982,  (reeld. 1999)
  Des chimères, des clones et des gènes, éditions Odile Jacob, 2000, 
  Les cellules souches, porteuses d'immortalité, éditions Odile Jacob, 2007, 
  Le secret des êtres vivants, kun antaŭparolo de Mona Ozouf et Michelle Perrot, éditions Robert Laffont, 2012, 
  Dictionnaire amoureux de la vie, Plon, 2017, 798 p. 
  Les secrets de la vie, CNRS Éditions, 2019, 55 p. 

 Referencoj 

Kategorio:Francaj biologoj
Kategorio:Disvolviĝ-biologoj
Kategorio:Anoj de la Reĝa Societo de Londono
Kategorio:Membroj de la franca Akademio de Sciencoj
Kategorio:Membroj de la Usona Akademio de Artoj kaj Sciencoj